Al-Haysam ibn Ubayd al-Kilobiy. Al-Haysam ibn Ubayd al-Kilobiy, shuningdek, al-Kinoniy () nomi bilan tanilgan. Milodiy 729–730-yillarda (hijriy 111) Umaviylar xalifaligining Al-Andalusdagi oʻninchi hokimi. Ifriqiyalik arablardan boʻlgan al-Haysam 721—731-yillarda Andalus hokimi vazifasini bajargan. Al-Haysam 729-yilning aprel oyida Usmon ibn Abu Niso al-Xotamiydan keyin Al-Andalus hokimi etib tayinlangan. Turli manbalarga koʻra, bir yil, oʻn oy yoki toʻrt oydan qisqaroq vaqt mobaynida u yerda hokimlik qilgan. XVII asrda yashagan arab tarixchisi Ahmad al-Maqqariy uning hukmronligi 731-yilning mart oyigacha davom etganini, shunga koʻra boshqa manbalarda keltirilgan muddatdan bir yil ortiqroq Al-Andalus hokimi lavozimida xizmat qilganini taʼkidlagan.